38. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ ΚΑΙ  ΟΙΚΟΝΟΜΙΚΩΝ Αριθ. οικ. 50262/1502 της 25/26 Απρ.  1983 (ΦΕΚ Β' 213) Αύξηση επιτοκίων εντόκων γραμματίων. Έχοντας υπόψη: 1.Τις διατάξεις: α)Των άρθρ. 1 και 2 του Ν.Δ. 3745/1957 "περί εκδόσεως εντόκων γραμματίων", β)των άρθρ. 1 και 4 του Νόμ. 1266/1982, περί "Οργάνων ασκήσεως της νομισματικής, πιστωτικής και ανταλλαγματικής πολιτικής και άλλων διατάξεων", και 2.Την απόφαση του Υπουργού των Οικονομικών 114030/13.9.79 "περί αυξήσεως των επιτοκίων των εντόκων γραμματίων", αποφασίζουμε: Ορίζουμε από 1 Ιαν. 1982, τα επιτόκια των εντόκων γραμματίων Ν.Δ. 3745/1957, τόσο αυτών που θα εκδοθούν ή ανανεωθούν, όσο και των αλήκτων για το χρονικό διάστημα από την ανωτέρω ημερομηνία  μέχρι τη λήξη τους, ως ακολούθως: 1.Σε 14,75% ετησίως για τα τριμήνου λήξεως. 2.Σε 15% ετησίως για τα εξαμήνου λήξεως. 3.Σε 15,25% ετησίως για τα δωδεκαμήνου λήξεως. 